|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** | **Nr. GND/2025/** |
|  | **(protokols Nr. ;.p.)** |

**Par nekustamā īpašuma Upes iela 7, Gulbenē, Gulbenes novadā, atsavināšanu**

Gulbenes novada pašvaldībā saņemts **[…]**, 2024.gada 12.decembra iesniegums (Gulbenes novada pašvaldībā saņemts 2025.gada 13.decembrī un reģistrēts ar Nr. GND/5.13.2/24/2631-V), kurā lūgts atsavināt nekustamo īpašumu Upes iela 7, Gulbenē, Gulbenes novadā, kadastra numurs 5001 005 0101.

Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – kadastra informācijas sistēma) datiem nekustamais īpašums Upes iela 7, Gulbenē, Gulbenes novadā, kadastra numurs 5001 005 0101, sastāv no zemes vienības ar kadastra apzīmējumu 50010050101 ar platību 1228 kv.m. (turpmāk – Nekustamais īpašums).

Atbilstoši ierakstam Gulbenes pilsētas zemesgrāmatas nodalījumā Nr. 100000947186, Gulbenes novada pašvaldības īpašuma tiesības uz nekustamo īpašumu nostiprinātas 2025.gada 5.augustā ar Vidzemes rajona tiesas lēmumu.

Uz zemes vienības ar kadastra apzīmējumu 50010050101 atrodas ēku (būvju) īpašums Upes iela 7, Gulbenē, Gulbenes novadā, kadastra numurs 5001 505 0005, kas sastāv no būvēm ar kadastra apzīmējumu 50010050101001 (dzīvojamā māja) un 50010050101002 (šķūnis ar pagrabu) (turpmāk – Būvju īpašums).

Atbilstoši Valsts vienotās datorizētās zemesgrāmatas datiem **[…]** ir būvju īpašuma īpašnieks. Iesnieguma iesniedzēja īpašumtiesības uz minēto būvju īpašumu nostiprinātas 2022.gada 13.janvārī ar Vidzemes rajona tiesas lēmumu, par ko izdarīts ieraksts Gulbenes pilsētas zemesgrāmatas nodalījumā Nr. 100000620658.

Publiskas personas mantas atsavināšanas likuma 4.panta ceturtās daļas 3.punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas piegul šai zemei. Saskaņā ar Publikas personas mantas atsavināšanas likuma 4.panta ceturtās daļas 3.punktu **[…]**, ir tiesīgs ierosināt Nekustama īpašuma atsavināšanu.

Publiskas personas mantas atsavināšanas likuma 5.panta ceturtā daļa nosaka, ka atvasinātas publiskas personas lēmējinstitūcija divu mēnešu laikā pēc tam, kad šā likuma [4.panta](https://likumi.lv/ta/id/68490#p4) ceturtās daļas 3. un 4.punktā minētās personas noteiktā kārtībā ir iesniegušas atsavināšanas ierosinājumu par atvasinātas publiskas personas īpašumā esošiem apbūvētiem zemesgabaliem, pievienojot visus dokumentus, kas apliecina personas pirmpirkuma tiesības, pieņem lēmumu par attiecīgā zemesgabala pārdošanu. Ja atsavināšanas ierosinājums saņemts attiecībā uz apbūvētu zemesgabalu, kas nav ierakstīts zemesgrāmatā, lēmumu par atļauju atsavināt atvasinātas publiskas personas īpašumā esošu apbūvētu zemesgabalu atvasinātas publiskas personas lēmējinstitūcija pieņem divu mēnešu laikā no dienas, kad apbūvētais zemesgabals ierakstīts zemesgrāmatā.

Publiskas personas mantas atsavināšanas likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Šā likuma 8.panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā. Šā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 3.punktu, 5.panta pirmo, ceturto un piekto daļu, 8.panta otro daļu, 37.panta pirmās daļas 4.punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Upes iela 7, Gulbenē, Gulbenes novadā, kadastra numurs 5001 005 0101, kas sastāv no zemes vienības ar kadastra apzīmējumu 50010050101 ar platību 1228 kv.m., par brīvu cenu **[…]**
2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
3. Lēmuma norakstu nosūtīt **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

|  |  |
| --- | --- |
| Gulbenes novada pašvaldības domes priekšsēdētājs | N. Mazūrs |